סופי הנסון

**סופי הנסון** (בשוודית: **Sophie Hansson**; נולדה ב-2 באוגוסט 1998) היא שחיינית שוודית. אלופת עולם בבריכת 25 מטר (אבו דאבי 2021) במשחה שליחות 4x50 מטר מעורב ובבמשחה שליחות 4x100 מטר מעורב, סגנית אלופת עולם בבריכת 25 מטר (אבו דאבי 2021) במשחה ל-100 מטר חזה וזוכת מדליית ארד באליפות עולם בבריכת 25 מטר (אבו דאבי 2021) במשחה ל-50 מטר חזה. שותפה לשיא עולם בבריכת 25 מטר במשחה שליחות 4x50 מטר מעורב.

## ביוגרפיה
הנסון גדלה בהלסינגבורג. אביה, לארס אולף הנסון, מאמן שחייה במועדון השחייה שבו התאמנה בעיר מגוריה. אחותה הבכורה, לואיז הנסון אף היא שחיינית אלופת עולם בבריכת 25 מטר במשחה ל-100 מטר גב. היא לומדת ושוחה באוניברסיטת המדינה של קרוליינה הצפונית.

### 2015
באליפות אירופה בבריכת 25 מטר שנערכה במכון וינגייט, נתניה בדצמבר אותה שנה זכתה במדליית כסף, במשחה שליחות 4x50 מטר מעורב בתוצאה של 1:45.34 דקות, אחרי הולנד (1:44.85 דקות) ולפני איטליה (1:45.73 דקות). נוסף לכך, היא סיימה במקום חמישי במשחה ל-50 מטר חזה בתוצאה של 30.27 שניות ובמקום תשיעי במשחה ל-100 מטר חזה בתוצאה של 1:06.48 דקות ובמקום 17 במשחה ל-200 מטר חזה בתוצאה של 2:27.11 דקות.

### 2016
באולימפיאדת ריו דה ז'ניירו (2016) היא סיימה במקום 26 במשחה ל-200 מטר חזה בתוצאה של 2:30.59 דקות ובמקום 27 במשחה ל-100 מטר חזה בתוצאה של 1:08.67 דקות.

### 2017
באליפות אירופה בבריכת 25 מטר שנערכה בקופנהגן, דנמרק 2017 היא זכתה בשתי מדליות, זהב וארד. מדליית זהב במשחה שליחות 4x50 מטר מעורב ביחד עם האנה רוסוואל, שרה שסטרם ומישל קולמן בשיא לאומי חדש של 1:44.43 דקות, לפני דנמרק (1:45.00 דקות) וצרפת (1:45.35 דקות), כשחיינית שנייה היא קבעה ב"זינוק שליחות" תוצאה של 29.30 שניות. מדליית ארד במשחה ל-50 מטר חזה בתוצאה של 29.77 שניות, אחרי רותה מיילוטיטה מליטא (29.36 שניות) וינה לאוקנן מפינלנד (29.54 שניות). נוסף לכך, היא סיימה במקום שישי במשחה ל-100 מטר חזה בתוצאה של 1:05.28 דקות ובמקום 16 במשחה ל-200 מטר חזה בתוצאה של 2:24.89 דקות.

### 2018
באליפות אירופה שנערכה בגלאזגו, סקוטלנד באוגוסט 2018 היא סיימה פעמיים במקום שמיני, במשחה ל-50 מטר חזה בתוצאה של 31.23 שניות, בשלב חצי הגמר היא קבעה תוצאה של 30.72 שניות ובמשחה ל-100 מטר חזה בתוצאה של 1:07.67 דקות.

### 2021
#### אלופת אירופה
באליפות אירופה שנערכה בבודפשט, הונגריה במאי 2021 זכתה הנסון במדליית זהב במשחה ל-100 מטר חזה בתוצאה של 1:05.69 דקות, לפני אריאנה קסטיליוני (1:06.13 דקות) ומרטינה קררו (1:06.21 דקות), שתיהן מאיטליה. נוסף לכך, היא סיימה במקום רביעי במשחה שליחות 4x100 מטר מעורב בתוצאה של 3:56.54 דקות, פעמיים במקום חמישי, במשחה ל-50 מטר חזה בתוצאה של 30.31 שניות ובמשחה שליחות 4x100 מטר חופשי בתוצאה של 3:38.72 דקות ובמקום תשיעי במשחה ל-200 מטר חזה בתוצאה של 2:24.79 דקות.

באולימפיאדת טוקיו (2020) היא סיימה במקום חמישי במשחה שליחות 4x100 מטר מעורב ביחד עם מישל קולמן, לואיז הנסון אחותה ושרה שסטרם בשיא לאומי חדש של 3:54.27 דקות, את סגנון החזה היא שחתה ב"זינוק שליחות" בתוצאה של 1:05.67 דקות, במקום שישי במשחה ל-100 מטר חזה בתוצאה של 1:06.07 דקות, בשלב המוקדמות היא קבעה שיא לאומי חדש של 1:05.66 דקות ועלתה מהמקום הרביעי לשלב חצי הגמר שבו קבעה תוצאה של 1:05.81 דקות ועלתה מהמקום הרביעי למשחה הגמר. נוסף לכך, היא סיימה במקום עשירי במשחה ל-200 מטר חזה בתוצאה של 2:24.28 דקות, בשלב המוקדמות היא קבעה תוצאה של 2:23.82 דקות ועלתה מהמקום ה-12 למשחה חצי הגמר.

#### אלופה ושיאנית עולם בבריכת 25 מטר
באליפות העולם בבריכת 25 מטר באבו דאבי, איחוד האמירויות הערביות בדצמבר אותה שנה היא זכתה ב-5 מדליות, 2 זהב, 1 כסף ו-2 ארד. מדליות זהב, במשחה שליחות 4x50 מטר מעורב, ביחד עם לואיז הנסון, שרה שסטרם ומישל קולמן בהשוואת שיא העולם של ארצות הברית בתוצאה של 1:42.38 דקות, לפני ארצות הברית (1:43.61 דקות) והולנד (1:44.03 דקות), כשחיינית שנייה היא קבעה ב"זינוק שליחות" תוצאה של 29.07 שניות ובמשחה שליחות 4x100 מטר מעורב, ביחד עם לואיז הנסון, שרה שסטרם ומישל קולמן בשיא אירופה חדש של 3:46.20 דקות, לפני קנדה (3:47.36 דקות) וסין (3:47.41 דקות), כשחיינית שנייה היא קבעה ב"זינוק שליחות" תוצאה של 1:03.70 דקות. מדליית כסף במשחה ל-100 מטר חזה בשיא לאומי חדש של 1:03.50 דקות, אחרי טאנג קיאנטינג מסין (1:03.47 דקות) ולפני מונה מקשרי מאירלנד (1:03.92 דקות). מדליות ארד במשחה ל-50 מטר חזה בשיא לאומי חדש של 29.55 שניות, אחרי אנסטסיה גורבנקו מישראל (29.34 שניות) ובנדטה פילטו מאיטליה (29.50 שניות) ובמשחה שליחות 4x100 מטר חופשי בתוצאה של 3:28.80 דקות, אחרי ארצות הברית וקנדה שקבעו תוצאה זהה של 3:28.52 דקות, כשחיינית שלישית היא קבעה ב"זינוק שליחות" תוצאה של 53.41 שניות. נוסף לכך, היא סיימה במקום רביעי במשחה ל-200 חטר חזה בשיא לאומי חדש של 2:18.13 דקות.

## שיאים אישיים
### בריכה אולימפית
* 50 מטר חזה: 30.31 שניות (2021)
* 100 מטר חזה: 1:05.66 דקות (2021), **שיא שוודיה**
* 200 מטר חזה: 2:23.82 דקות (2021)

### בריכת 25 מטר
* 50 מטר חזה: 29.55 שניות (2021), **שיא שוודיה**
* 100 מטר חזה: 1:03.50 דקות (2021), **שיא שוודיה**
* 200 מטר חזה: 2:18.13 דקות (2021), **שיא שוודיה**

## ראו גם

## קישורים חיצוניים

קטגוריה:שחייניות חזה
קטגוריה:שחייניות חופשי
קטגוריה:שיאניות עולם בשחייה
קטגוריה:אלופות עולם בשחייה
קטגוריה:שחייניות אולימפיות שוודיות
קטגוריה:שחייניות באולימפיאדת ריו דה ז'ניירו (2016)
קטגוריה:שחייניות באולימפיאדת טוקיו (2020)
קטגוריה:שחייניות שוודיות באולימפיאדת פריז (2024)
קטגוריה:אלופות אירופה בשחייה
קטגוריה:ילידות 1998
קטגוריה:שוודים שנולדו ב-1998